رسالة من اخت :

السلام عليكم مرة أخرى كيف ماقلت بحكم انه عندك متابعين بعقلهم تبارك الله قلت ناخد رأيهم ، انا طالبة سنة اولى بعد الباك (ماشي لافاك )  19 سنة كنصلي حمد لله دائما فالوقت و رمضان داز زوين وخا كانت عندي القراية مزيرة 
كنقرا الحمد لله  مزيان و منظبطة من هذه الناحية مؤخرا في شهر 5 كان عندي امتحانات الاسدس التاني و الحمد لله كان كلشي مزيان حتى نهار كنمرض بالنزلة شريت الدوا ديالها ولكن موراها كانت جاتني الشقيقة بزاف وخديت دواء اخر بوصفة من طبيب ولكن لي وقع هو لي حيرني هو انه من بعد مامابقيتش كنحس براسي كيضرني لقيت رجلي فاشلين ( تقريبا شلل فرجلي ) كملت داك الامتحانات بسيف والحمد لله والديا وقفو معايا بقيت هكاك حتى رجعت نتمشى الحمد لله ولكن قدر الله ماشاء فعل حتى مرضت مرة أخرى بالضرسة ودوزت سيمانة اخرى فيها المرض لدرجة مابقيتش كناكل من غير العواصر ورجلي مرة أخرى مرضو حتى طاحلي السكر بداكشي و كنت كناكل الشكلاط و اي حاجة حلوة باش مايهبطش و هادشي كولو كيوقع ورجلي كيتشللو و كتجيني القنطة بزاف و كنبقا نبكي حتى نتخنق ، وخا درت الرقية الشرعية و مرة أخرى كيرجعلي داكشي ( داك الفشل ديال رجلي و حتى يدي كترجع هكاك ) حيت رجعت للطبيب ( مستشفى عمومي ) باش نشوف طبيب اعصاب ولكن قالولي ماتحتاجيهش  و هادشي وقع فمدة شهر لحد الان وحتى مواقع التواصل كتأتر فيا اي حاجة فيها كتستفزني طبعا الا كانت شي حاجة سلبية  و الطلب ديالي الان هو توجهوني شنو ندير وكيفاش نتصرف مع المرض و داك الاحساس بالشلل ماكيحديش من بالي حيت كنفقد الحركة و حتى الماكلة ماما لي كتوكلني بعض المرات
  وشكرا بزاف على الجواب